Þrír leikir fóru fram í Mizunodeild karla og kvenna í dag en fjörið hófst í Varmá þegar Afturelding tók á móti Þrótti Reykjavík í Mizunodeild kvenna . Afturelding tók á móti Þrótti Reykjavík í Mizunodeild kvenna en Afturelding sigraði leikinn í dag 3 - 0 ( 25 - 18 , 28 - 26 , 25 - 18 ) en um hörkuleik var að ræða . Stigahæst í leiknum var Thelma Dögg Grétarsdóttir leikmaður Aftureldingar með 21 stig . Stigahæst í Þrótti Reykjavík var Eldey Hrafnsdóttir með 14 stig . Næst á dagsskrá var tvíhöfði Þróttar Neskaupstaðar og HK en þar setti veðrið strik í reikninginn því leikjunum þurfti að seinka fram á kvöld . HK liðin skiluðu sér á endanum austur og gátu leikirnir því farið fram . Það voru karlarnir sem hófu leik kl 18 en þar voru það gestirnir frá Kópavogi sem höfðu betur 3 - 0 ( 25 - 17 , 25 - 23 , 25 - 17 ) . Stigahæstur í leiknum var Jesus M. Montero Romero leikmaður Þróttar Nes með 12 stig . Stigahæstir í liði HK voru þeir Andreas Hilmir Halldórsson og Valens Torfi Ingimundarson báðir með 11 stig . Strax í kjölfarið hófst leikur kvennaliða sömu félaga og voru úrslitin þar þau sömu . HK hafði betur 3 - 0 ( 25 - 12 , 25 - 22 , 25 - 20 ) , stigahæst í leiknum var Elísabet Einarsdóttir leikmaður HK með 14 stig . Stigahæst í liði Þróttar var Heiða Elísabet Gunnarsdóttir með 7 stig .